NaiveNeuron/SloPal huggingface dataset:
Šuteková, Miriam, poslankyňa NR SR (2023-02-07):
Vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Petra Kremského, Milana Kuriaka, Petra Libu, Petra Vonsa a Vojtecha Tótha na vydanie zákona, ktorým sa dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov, tlač 1377. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Érsek, Árpád, poslanec NR SR (2015-09-23):
Ďakujem za slovo. Pánovi Petrákovi, áno, vždycky máme nejaké obavy, my sme taký štát, že neustále sa obávame, aj teraz, ako vidíte, sú momenty, kedy sa štát obáva, ale čo sa týka tých poukazov, neobávajme sa, lebo máme vytvorenú kontrolu, ktorú platíme. Zas sú to peniaze, ktoré odoberieme športovcom, na kontrolórov, a keď to nebude fungovať, tak za účelom týchto, odhalenie, machinácie s poukazmi treba kontrolovať. A preto to hovorím, lebo ja tam vidím vôbec možnosť honorovať tých športových trénerov alebo plus im dať nejaké peniaze, pokiaľ má veľa tých kupónov, prečo by nemal, mal veľkú členskú základňu, ktorí ho navštevujú, tak mal by mať v tomto smere viac zarobené ako ostatní, ktorí vyzbierajú menej kupónov, lebo je to atraktívnosť a tak ďalej. Tam vidím túto možnosť. Čo sa týka pána Kuffu, áno, tak súhlasil so mnou. Pán Fronc konštatoval. Ďakujem za slovo.
Blanár, Juraj, podpredseda NR SR (2021-05-10):
Prerušujem rokovanie o bode, vyslovení nedôvery pani ministerke spravodlivosti Márii Kolíkovej a budeme pokračovať o 14.00 hodine a zároveň zvolávam poslanecké grémium na žiadosť predsedu parlamentu Borisa Kollára, okamžite, hneď teraz. Ďakujem a príjemný obed, dobrú chuť. (Prestávka. Zasadnutie poslaneckého grémia.) (Po prestávke.)
Hrnčiar, Andrej, podpredseda NR SR (2017-06-13):
Pán poslanec, ak som správne pochopil, chcete (reakcia rečníka) zajtra, nechcete dokončiť dnes, hej?
Kamenický, Ladislav, poslanec NR SR (2012-09-21):
Ďakujem. Vážená pani predsedajúca, vážený pán guvernér, vážené panie poslankyne, vážení páni poslanci, dovoľte mi podať informáciu Výboru Národnej rady Slovenskej republiky pre financie a rozpočet o výsledku prerokovania Správy o stave a vývoji finančného trhu za rok 2011. Správu o stave a vývoji finančného trhu za rok 2011 pridelil predseda Národnej rady rozhodnutím č. 100 zo dňa 21. júna 2012 Výboru Národnej rady Slovenskej republiky pre financie a rozpočet do 23. júla 2012. Ako gestorský výbor určil Výbor Národnej rady Slovenskej republiky pre financie a rozpočet, ktorý pripraví informáciu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky. Výsledok rokovania vo výbore: v súlade s rozhodnutím predsedu Národnej rady č. 100 zo dňa 21. júna 2012 výbor prerokoval Správu o stave a vývoji finančného trhu za rok 2011, tlač 110, a prijal k nej uznesenie č. 45 zo dňa 19. júna 2012. Uvedený výbor predloženú správu zároveň zobral na vedomie a odporučil Národnej rade Slovenskej republiky Správu o stave a vývoji finančného trhu za rok 2011, tlač 110, vziať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor podľa § 79 ods. 4 a 5 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov schválil uvedenú informáciu uznesením č. 54 zo dňa 23. júna 2012. Určil mňa za spravodajcu výboru. Výbor ma poveril po prvé, predniesť informáciu na schôdzi Národnej rady Slovenskej republiky; po druhé, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy a hlasovať o predmetnej informácii hneď po ukončení rozpravy k nej. Zároveň odporučil Národnej rade Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vysloviť súhlas, aby guvernér Národnej banky Slovenska Jozef Makúch správu uviedol a mohol vystúpiť v rozprave na schôdzi Národnej rady Slovenskej republiky. Návrh uznesenia Národnej rady Slovenskej republiky je prílohou tejto informácie. Vážená pani predsedajúca, otvorte, prosím, rozpravu.
Pellegrini, Peter, predseda NR SR (2024-02-13):
Prezentujme sa a hlasujme o pridelení návrhu výborom, určení gestorského výboru, ako aj určení lehoty na prerokovania vo výboroch. (Hlasovanie.) Prítomných 137 poslancov, za 124, zdržalo sa 13. Konštatujem, že sme tento návrh schválili. Ešte chcem požiadať predsedov príslušných výborov, pri tých tlačiach v skrátenom legislatívnom konaní, 148, 109 a 134, to sú dva skrátené návrhy zákonov od pána ministra dopravy a jeden od pani ministerky Sakovej, myslím, že sa jedná o výbory ústavnoprávny, výbor hospodársky a v jednom prípade aj pre verejnú správu, aby zvolali schôdze výborov teraz cez obed tak, aby sme mohli o vládnych návrhoch zákona v druhom čítaní rokovať tak, ako sme si určili, dnes po 14. hodine po dvoch bodoch termínovaných pani ministerky Sakovej. Ďakujem veľmi pekne. Pán poslanec Hlina s procedurálnym návrhom.
Nicholsonová, Lucia, poslankyňa NR SR (2015-10-30):
Ďakujem pekne. No ja by som chcela pánovi premiérovi odkázať, že veľmi dúfam, že ten zoznam jeho prázdnin, kedy sa nemôže zúčastniť na schôdzi o jeho odvolávaní, ktorý chce využiť najmä, ako sme počuli, na cestovanie a zdravice v Číne, má aj v elektronickej podobe, lebo som si vás všímala, pán predseda parlamentu, vy ste si nič nezapisovali, tak možno by vám to mohol preposlať, lebo práve vy ste ten, čo zvoláva tie schôdze. A ak si to neuvedomil pán premiér, tak možno mu to treba povedať, že toto je parlamentná demokracia, kde sa vláda zodpovedá parlamentu, a nie naopak. A to, čo recitoval o tom, ako vy ste nastavili fantasticky zdravotníctvo, je len ďalší dôkaz o tom, ako chorobne ste vy všetci odtrhnutí od tej reality. Pretože tá realita je taká, že všetci šikovní lekári v tejto krajine utekajú von, že hospitalizovaný pacient o piatej ráno telefonuje svojej manželke, aby mu prišla vyliať bažanta, lebo to v nemocnici nemá kto urobiť, že sa vám mladý lekár pozrie ako rodine hospitalizovaného pacienta do očí a povie vám, prosím vás, ak máte konexie, pošlite ho niekam preč, lebo my tu preňho nemáme podmienky, aby sme preňho urobili viacej. Toto je tá realita, o ktorej ale vy neviete, pretože vaši rodičia, vaše rodiny, vaše tety Anky sú proste všetko protekční ľudia, ktorí sú hospitalizovaní podľa mňa ani nie v slovenských nemocniciach, ale posielate ich niekam do Viedne. A keby premiér tejto krajiny čítal to, čo čítal tu, niekde na prvej internej na Mickiewiczovej napríklad, tak by od pacientov a lekárov dostal medzi oči. A nepomohlo by mu ani to, že by už utiekol, ako utiekol odtiaľto.
P. Minárik, poslanec: (2007-10-26):
Môžeme pristúpiť k hlasovaniu. Najprv o bodoch 1 až 4 a 6 zo spoločnej správy s odporúčaním gestorského výboru schváliť. Pán predsedajúci, dajte hlasovať.
Grendel, Gábor, podpredseda NR SR (2022-05-19):
Ďakujeme za informáciu. Pán poslanec Vašečka s procedurálnym návrhom.
Stančík, Andrej, poslanec NR SR (2021-06-16):
Ďakujem za slovo a ďakujem za vystúpenie, pán kolega, toto je určite asi najschizofrenickejšie odvolávanie ministra. Pretože na jednej strane my tu celý čas počúvame, ako Roman Mikulec nezvláda svoj rezort, ako tam má chaos, ako tam má vojnu policajtom, ako nevie, čo sa mu tam deje, no a na strane druhej počúvame, ako to vlastne všetko Roman Mikulec kontroluje, ako cielene ničí opozíciu, ako sa tu teraz na politické objednávky zatýkavajú ľudia, čo teda znamená, že Roman Mikulec je pravdepodobne veľmi skúsený manipulátor, ktorý to celé vlastne drží pokope, aj súdy, aj prokuratúru, aj políciu, len aby kriminalizoval opozíciu a ešte to aj v podstate robí zle. Pretože prečo potom neberie tých politikov, prečo potom sa berú iba také tie druhé šarže? A keď už tú opozíciu kriminalizujeme, tak prečo to nerobíme poriadne potom? Takže ja teraz nechápem, naozaj, či teraz ideme Romana odvolať kvôli tomu, že on to nezvláda alebo že to zvláda a kontroluje veľmi dobre. Takže toto by sa aspoň mohlo ujednotiť, tá línia, či idem odvolávať Mikulca, lebo nevie, čo sa tam deje, alebo ho idem odvolať preto, že vie veľmi dobre, čo sa tam deje, on kontroluje to a kriminalizuje opozíciu. Ďakujem.
Sulík, Richard, predseda NR SR (2010-12-14):
Ďakujem pekne. S faktickými poznámkami sa prihlásili traja poslanci, avšak prerušujem schôdzu a o 11.35 hodine budeme pokračovať hlasovaním. (Krátka prestávka.) (Po prestávke.)
Grendel, Gábor, podpredseda NR SR (2020-11-26):
Pani poslankyňa Šebová.
Jurinová, Erika, podpredsedníčka NR SR (2014-06-27):
S reakciou na faktickú poznámku pán poslanec Mičovský.
Laššáková, Jana, podpredsedníčka NR SR (2013-03-19):
Na vystúpenie pani poslankyne s faktickými poznámkami dvaja páni poslanci. Pán poslanec Zajac a pán poslanec Hraško. Končím možnosť prihlásiť sa s faktickými poznámkami. Nech sa páči, pán poslanec Zajac.
Gy. Bárdos, poslanec: (2002-06-26):
J. Migaš, predseda NR SR: Tak, pán poslanec, ďakujeme za štátnické vystúpenie. Jediná faktická poznámka. Pán poslanec Cuper na vystúpenie pána poslanca Bárdosa. Pán poslanec Cuper, nech sa páči. J. Cuper, poslanec: Ďakujem pekne, pán predsedajúci. Aj ja vítam, že pán Gyula Bárdos privítal novelu zákona o zahraničných Slovákoch, ale to nič nemení na skutočnosti, že zákon o zahraničných Maďaroch je úplne iného razenia, iného druhu právna norma, ktorá vyvolala v Európe pobúrenie všetkých demokratických síl, a preto nemožno klásť znamienko rovnosti medzi zákon o zahraničných Slovákoch, ktorí sa vzťahuje na Slovákov vo všetkých krajinách sveta bez ohľadu na to, či pánovi Bárdosovi podáte presné štatistické údaje alebo nie. Kdežto zákon o zahraničných Maďaroch je norma šovinistická, iredentistická, ktorá sa vzťahuje iba na zahraničných alebo Maďarov žijúcich v okolitých krajinách, alebo občanov Slovenska, Rumunska, Ukrajiny, Chorvátska a Slovinska, ktorí žijú v okolitých krajinách. V tom je zásadný rozdiel, pán Bárdos, ktorý sa v demokratických podmienkach Európy nedá jednoducho preklenúť. A keď už sme pri tom, tak treba privítať, pán Bárdos, aj normu, ktorú schválil včera španielsky parlament, ktorou zakázal nacionalistickú, baskitskú, separatistickú stranu, čo by tiež mohol byť pekný vzor pre vás, aby ste sa zlúčili s KDH. Ďakujem. J. Migaš, predseda NR SR: Uhm, no dobre. Reakcia na faktickú poznámku, pán poslanec Gyula Bárdos. Nech sa páči, pán poslanec.
M. Dzurinda, predseda vlády SR: (2003-10-23):
Pán poslanec, hádam nečakáte, že na zemeguli môže existovať systém, že mladý človek si kúpi poldruha miliónový byt hneď, keď skončí školu, do súkromného vlastníctva. Takto to nefunguje, pretože to je neprirodzené, to nejde. Ale to, čo je prirodzené, to, čo funguje a k čomu ideme aj my jednoznačne, je to, aby naozaj mladí ľudia mohli získať náležité adekvátne bývanie hneď a postupne sa vzmáhať. Preto podporujeme a máme programy na mnohé druhy výstavby obecných bytov, nájomných bytov, ale aj súkromných domov. Preto sme za päť rokov dokázali do života uviesť systém hypotekárnych úverov. Je veľmi prirodzené - a to som sa na príklade zo Strečna usiloval ukázať -, že ak sa v obci mladý učiteľ dokáže usadiť, pretože mu obec dokáže ponúknuť nájomné bývanie, 3 600 korún za trojizbový byt, alebo  polovica, menej než polovica za jednoizbový byt a zároveň mu umožní, aby sa ekonomicky vzmáhal a postupne, povedzme, nahradil tento nájomný byt za hypotekárny úver, tak to je presne cesta, na ktorú mladí ľudia čakajú a ktorá im umožňuje a umožní postupne to svoje bývanie aj skvalitňovať. Ja chodím veľmi veľa medzi mladých ľudí, pán poslanec. Minulý pondelok som bol s mladými na Právnickej fakulte Univerzity Pavla Jozefa Šafárika, zajtra idem medzi mladých na stredné školy vo Svidníku. Možno to je kraj, v ktorom sa pohybujete často aj vy, a nesmierne mi záleží, aby práve mladí ľudia mali príležitosti, aby mali možnosti aj sa vzdelávať a, samozrejme, zakladať si aj rodiny a postupne sa vzmáhať. Toľko, pán predseda. (Potlesk.)
Bugár, Béla, podpredseda NR SR (2017-03-22):
Pán poslanec Mihál, môžte reagovať na faktické, nech sa páči.
Paška, Pavol, predseda NR SR (2014-02-04):
(Hlasovanie.) 139 prítomných, 85 za, 54 sa zdržalo. Tieto body sme schválili.
Vašečka, Richard, poslanec NR SR (2024-01-11):
Ďakujem, že ste mi dali slovo. Dúfam, že mi ho nezoberiete. Ja by som, ja by som bol veľmi rád, keby som mohol sa venovať vystúpeniu pána poslanca Krajčího, ktoré bolo veľmi dobré aj v tom, že ukázalo takú genézu, čiže išlo aj do minulosti. A ja som si vtedy pri tom, som si to spojil s tými vecami viaceré tieto veci s tým, že máme tu pána kolegu Škripeka, s ktorým v roku 2012 sme boli zvolení do Národnej rady a pamätáme si, keď tu vládna koalícia pozostávala z jedinej strany, zo strany SMER. Bolo ich dohromady viac, ako má teraz celá koalícia z troch strán, dnes majú 79 hlasov, vtedy mali 83. A v tom čase, ako bolo už spomenuté v tejto rozprave, tak vznikala NAKA, existoval Úrad špeciálnej prokuratúry a bez akýchkoľvek problémov s koaličnými partnermi, s kýmkoľvek strana SMER, v ktorej mnohí poslanci dnešní, ktorí sú zo SMER-u, ale aj z HLAS-u boli, mohli tieto veci vyriešiť a mali na to úplne dostatok času, hej. Volil sa vtedy znova, myslím, že v roku 2014, uprostred toho volebného obdobia znova špeciálny prokurátor pán Kováčik. Čiže bolo tam veľmi veľa príležitostí. Ja si naozaj myslím, že je dobré, ak koalícia má väčšinu, môže veci rozhodovať, samozrejme, to je demokratických volieb, ale vôbec nie je dobré a vôbec nie je potrebné, aby sa to robilo takýmto spôsobom a už sme sa aj za mladej Slovenskej republiky ixkrát poučili, že to nie je dobré a potom to naozaj vytvára takú temnú škvrnu na dejinách, ako to bolo napríklad, keď šafáril Vladimír Mečiar a jeho kumpáni.
Kolíková, Mária, poslankyňa NR SR (2024-02-08):
Ďakujem veľmi pekne, pán poslanec. Áno, toto je presne tou ukážkou, že vládna koalícia to robí rýchlou ihlou a ja chcem mať dobrú vieru, že toto nechcela. Ja chcem mať dobrú vieru, že nechcela skrátiť premlčaciu lehotu pre znásilnenia z 20 na 10 rokov. Chcem mať túto dobrú vieru. Ale pretože to robí rýchlou ihlou a že na to kašle, aké dôsledky to bude mať. Kašle na to, pretože naraz mení množstvo vecí, ktoré ani nijako nesúvisia s dôvodmi na skrátenie legislatívne konanie. Aj keby sme si povedali, že dobre, nezhodneme sa v tom, ale to je úplne nad rámec. Však vy nič nemáte v tých dôvodoch na skrátené legislatívne konanie, čím by ste odôvodnili alebo smerovali k tomu, že zasiahnete do premlčacích lehôt. Nič, menili ste ich naprieč, menili ste ich viackrát. Ani neviete, čo chcete. Teda viete presne, čo chcete, zjavne že musí byť splnený cieľ. Takže aj keď sa dozviete, že sa to môže týkať nakoniec znásilnenia, tak vám je to jedno, lebo dôležitejšie je niečo iné, aby niečo skončilo. Takže vám je jedno, že už sa nebudú vyšetrovať nejaké znásilnenia, je vám to jedno. Lebo keď to bude platiť len sekundu, tak tá premlčacia lehota proste už sa nebude môcť nanovo obnoviť, skončí po všetkých tých veciach. Sekundu to bude platiť a tak to je, tak to je, pán Kaliňák, tak to je. (Reakcia z pléna.) No, jaj, tento cynizmus je neuveriteľný, naozaj neuveriteľný, a preto, Alojz, ja ti ďakujem, lebo toto sa ani nedá bez emócii naozaj ako tu už riešiť. Ako normálne cynizmus, že ani nechcete vidieť, čo všetko to spôsobí. Ten cynizmus je obludný!
Zmajkovičová, Renáta, podpredsedníčka NR SR (2013-05-23):
Nech sa páči, pán minister.
B. Bugár, podpredseda NR SR: (2002-05-17):
(Hlasovanie.) Prítomných 99 poslancov, za návrh hlasovalo 97, zdržal sa 1 poslanec, nehlasoval 1. Konštatujem, že Národná rada sa rozhodla, že daný návrh zákona prerokuje v treťom čítaní. Pristúpime k tretiemu čítaniu . Otváram rozpravu v rámci tretieho čítania a pýtam sa, či sa hlási niekto v tomto čítaní do rozpravy. Nie je to tak. Vyhlasujem rozpravu o tomto bode v rámci tretieho čítania za skončenú. Pán spravodajca, aké máte odporúčanie na konečné hlasovanie?
Pavlis, Pavol, poslanec NR SR (2016-09-12):
Ďakujem za slovo, pán predseda. V rozprave k predmetnému návrhu vystúpila jedna pani poslankyňa, ktorá nepredložila žiadny návrh. Preto v súlade s § 73 ods. 3 písm. c) rokovacieho poriadku dajte hlasovať o postúpení zákona do druhého čítania.
Paška, Pavol, predseda NR SR (2013-06-19):
Prepáčte, pán podpredseda vlády. Dámy a páni, poprosím vás. Nech sa páči, pán podpredseda.
Gaborčáková, Soňa, poslankyňa NR SR (2019-02-12):
Ďakujem za slovo. Chcem ti veľmi pekne poďakovať, že si teda objasnila kolegom, že rodinná politika nie je sociálnou politikou a rodinná politika sa viac-menej zamerala na podporu funkčnej rodiny ako takej, nie rodiny, ktorá určitým spôsobom stráda. A to by sme si vlastne na Slovensku mali dať ako prioritne do našich mozgových závitov, pretože naozaj rodiny už prestávajú veriť, že sa niečo na podporu rodín ako takých na Slovensku udeje, pokiaľ sa to neudeje v tých našich hlavách, že je potrebné naozaj podporovať aj funkčnú rodinu, tak jednoducho vždy tá nespokojnosť a to strádanie našich ľudí bude. Určite daňový bonus je na jednej strane propopulačné opatrenie, na druhej strane, čo si ja uvedomujem, je hlavne to, že ide o podporu pracujúcich rodičov. Ak dnes hovoríme o tom, že tie mzdy tých ľudí nie sú podobné ako v Rakúsku alebo v Nemecku, tak aspoň štát priateľský k rodinám patrí do kategórie, kde jednoducho dokážeme si v rámci priorít Slovenska povedať, že práve pracujúci rodič bude stredobodom našej pozornosti a nebudeme podporovať len pracujúcich rodičov, ktorí majú deti do šesť rokov, ale naozaj všetkých občanov, ktorí pracujú pre Slovensko a neodchádzajú mimo Slovenska, podporíme takým spôsobom. Ale to by sme sa museli všetci počúvať a nie šumieť. Ďakujem.
Žitňanská, Jana, poslankyňa NR SR (2020-04-29):
Ďakujem veľmi pekne, Vierka, nielen za tento tvoj príspevok, ale aj za tú dlhoročnú odbornú prácu, ktorú vykonávaš, a za to, ako si aj pôsobila ako učiteľka aj ako riaditeľka, naozaj aj vo vzťahu k skupine tých najzraniteľnejších si vždy bola veľmi aktívna a snažila sa im zabezpečiť ich špecifické potreby. Okrem tých inkluzívnych tímov, ktoré si spomínala vo svojom príhovore, ja chcem upozorniť aj na ďalší aspekt v oblasti vzdelávania a to je to, že by sme mali konečne možno zmeniť aj tú filozofiu alebo aj to, ako to funguje, aby špeciálne školy a praktické školy neboli vlastne takou konečnou pre deti so zdravotným postihnutím, aby sa mohli ďalej vzdelávať. My máme veľmi málo týchto ľudí aj v kontinuálnom vzdelávaní, pričom vieme, že doba je rýchla, aj ľudia so zdravotným postihnutím by mali mať možnosť sa kontinuálne vzdelávať, by mali mať možnosť získať také vzdelanie, ktoré im umožní dostať sa na otvorený trh práce. Mali by mať možnosť sa viac vzdelávať v digitálnych zručnostiach, pretože viac ako polovica ľudí so zdravotným postihnutím nemá tieto zručnosti. Čiže aj v tomto segmente nás čaká veľmi veľa výziev a ja som rada, že naše programové vyhlásenie v tomto smere nezabúda na túto skupinu ľudí a aj vďaka takým ľuďom, ako si ty, Vierka, ja verím, že sa nám to podarí presadiť. Ďakujem.
Kovačócy, Marián, poslanec NR SR (2013-02-13):
Ďakujem za slovo. Vážená pani predsedajúca, vážené panie poslankyne, vážení páni poslanci, Výbor Národnej rady Slovenskej republiky pre obranu a bezpečnosť ma určil za spravodajcu k návrhu poslancov Národnej rady Slovenskej republiky Juraja Drobu a Martina Chrena na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že uvedený návrh zákona prerokujem v druhom čítaní. V súlade s rozhodnutím predsedu Národnej rady Slovenskej republiky z 11. januára 2013 č. 350 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby výbory predmetný návrh zákona prerokovali v lehote do 30 dní a gestorský výbor do 32 dní odo dňa prerokovaného návrhu zákona v Národnej rade Slovenskej republiky v prvom čítaní. Pani predsedajúca, otvorte, prosím, rozpravu.
Zmajkovičová, Renáta, podpredsedníčka NR SR (2014-10-31):
Pán poslanec Matovič.
Petráš, Vladislav, poslanec NR SR (2014-12-02):
Ďakujem. Pán kolega, trošku ma prekvapilo, že si vo svojom príhovore skritizoval podnikateľské prostredie alebo teda že tento návrh rozpočtu škodí podnikateľom, a to z toho dôvodu, spomenul si tam dve veci. A to sú daňové licencie, o ktorých si ja myslím, že určite, len podnikateľské prostredie vyčistia od tých pseudopodnikateľov. Ja už to tu hovorím dlhšiu dobu, že sú podnikatelia, ktorí využívajú len benefity tohto systému, ale sú aj podnikatelia, ktorí poctivo platia dane a zamestnávajú ľudí. A myslím si, že aj ten balíček vo výške tých 150 mil. eur, ktorý je určený na nízkopríjmové skupiny obyvateľstva, podnikateľom pomôže. Čiže nie je pravdou, že sú to všetko opatrenia, ktoré zhoršujú podnikateľské prostredie, ale ja som presvedčený, že určite, naopak, zlepšujú podnikateľské prostredie. Ďakujem.
B. Bugár, podpredseda NR SR: (2003-09-10):
O ospravedlnenie svojej neúčasti na dnešnom rokovaní 17. schôdze Národnej rady Slovenskej republiky písomne nepožiadal žiaden poslanec. Na zahraničnej služobnej ceste je poslanec Národnej rady Slovenskej republiky Ferdinand Devínsky. Podľa schváleného programu pristúpime k druhému a tretiemu čítaniu o zákone z 2. júla 2003, ktorým sa mení a dopĺňa zákon č. 379/1997 Z. z. o prevádzkovaní súkromných bezpečnostných služieb a podobných činností, o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o doplnení zákona č. 65/1965 Zb. Zákonníka práce v znení neskorších predpisov (zákon o súkromných bezpečnostných službách) v znení neskorších predpisov a ktorým sa mení zákon č. 241/2001 Z. z. o ochrane utajovaných skutočností a o zmene a doplnení niektorých zákonov v znení zákona č. 418/2002 Z. z., vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál ste dostali ako tlač 328. Dávam slovo spoločnému spravodajcovi z výboru pre obranu a bezpečnosť poslancovi Jozefovi Šimkovi. Pán poslanec, nech sa páči, máte slovo.
T. Cabaj, podpredseda NR SR: (2009-06-17):
S faktickou poznámkou sa hlási pán predseda výboru Halecký. Končím možnosť prihlásiť sa s faktickou poznámkou. Nech sa páči, pán predseda, máte slovo.
Hrušovský, Pavol, podpredseda NR SR (2010-08-10):
Pán poslanec Švantner, nech sa páči.
Pfundtner, Edita, poslankyňa NR SR (2011-06-28):
Ďakujem, vážený pán predsedajúci. V rozprave vystúpili dvaja poslanci, resp. správa ústavnoprávneho výboru ako gestorského výboru obsahuje pripomienky pána prezidenta republiky k čl. 1, k čl. 2, k čl. 6 a k čl. 11 zákona. Ja dávam, pán predsedajúci, návrh, aby ste dali hlasovať o týchto pripomienkach prezidenta s odporúčaním gestorského výboru schváliť. Sú to pripomienky 1 až 23 a navrhujem o týchto pripomienkach hlasovať spoločne.
Štefanec, Ivan, poslanec NR SR (2010-12-01):
Pán predseda, dajte, prosím, hlasovať o vládnom návrhu zákona ako o celku s odporúčaním gestorského výboru schváliť.
Šutaj Eštok, Matúš, poslanec NR SR (2022-05-05):
Už to budú takmer tri týždne od tej legendárnej tlačovky, kde sa okrem iného, okrem tých 13 klamstiev Eduarda Hegera, za osem a pol minúty dozvedeli aj to, že konečne táto vláda sa rozhodla pomôcť aj ľuďom žijúcim na Slovensku. Pretože keď sme ich na to upozorňovali na jeseň, že nás čaká inflácia, zdražovanie, tak vtedy pomáhať netrebalo. Okolité krajiny v rámci Európy pomáhali, Igor Matovič sa vyhováral, že jednoducho on pomáhať nemusí, pretože ľudia to nepotrebujú. Potom prišla vojna a začal nám tu trepať báchorky o tom, že Putin ukradol 2 mld. eur, a preto pomôcť ľuďom nemôže. Keď ho na druhý deň usvedčila z tohto klamstva predsedníčka Európskej komisie, tak zrazu zrazil opätky. A tak konečne, konečne prišli s akýmsi návrhom, že toto je ich pomoc pre Slovensko, ktorú sme hneď označili za nedostatočnú, a preto sme prišli s týmito návrhmi, ktoré dnes v parlamente sú a o ktorých rokujeme. Bohužiaľ, rokujeme tak, že včera tu bolo 150 poslancov, dnes, keď treba ľuďom pomáhať, tak koalícia na toto jednoducho kašle. Toto je postoj koalície, ale aj celej vlády, pretože do dnešného dňa neprišla s jedným jediným návrhom zákona, reálny v paragrafovom znení, ktorý by tu bol, o ktorom by sme mohli hlasovať v ich obľúbenom skrátenom legislatívnom konaní a teraz tú ponuku na to, aby prijali naše návrhy, ktoré ľuďom reálne pomôcť môžu, tak odignorujú. Preto odpoveď na to, keby tu bude nejaká pomoc lex Slovensko, súhlasím s tým, čo povedal môj predrečník, že táto vláda s lex Slovensko nepríde nikdy, pretože im na Slovensku nezáleží. Im záleží na zatýkaní a zbrojení.
Grendel, Gábor, podpredseda NR SR (2023-06-14):
V rozprave teraz vystúpi pán poslanec Milan Mazurek.
Pellegrini, Peter, predseda NR SR (2015-12-09):
Prezentujme sa a hlasujme o bodoch 23 a 24. (Hlasovanie.) Prítomných 135 poslancov, proti bolo 79, zdržalo sa 54 poslancov, nehlasovali 2. Tieto body sme neschválili.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 132 poslancov, za 88, proti 12, zdržalo sa 32. Konštatujem, že sme tento návrh schválili. Teraz budeme hlasovať o bode 6 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 218/2013 Z. z. o núdzových zásobách ropy (tlač 688). Spoločným spravodajcom je člen výboru pre hospodárske záležitosti poslanec Radovan Kazda. Prosím ho, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 218/2013 Z. z. o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov v znení neskorších predpisov , tlač 688.)
Hrušovský, Pavol, podpredseda NR SR (2011-04-05):
Hlasujeme o bode 30 zo spoločnej správy. (Hlasovanie.) 148 prítomných, 77 proti, 70 sa zdržalo, 1 nehlasoval. Bod 30 zo spoločnej správy sme neschválili. Prosím ďalší návrh.
Čislák, Viliam, minister zdravotníctva SR (2014-11-10):
Ďakujem pekne. Bolo tu povedané, že podľa vás pán premiér nekonal rázne a hneď. Ja si práve myslím, že pán premiér konal rázne a hneď. To znamená, keď sa dozvedel o tejto kauze, tak zobral na zodpovednosť pani ministerku, ktorá odstúpila. Mne je to osobne ľudsky ľúto, samozrejme, ale zobrala zodpovednosť na seba. A ja to považujem za vysokú politickú kultúru. Samozrejme, tu boli spomínané veci, aká sú vzťahy ministerstva zdravotníctva ohľadom NO-čky. Ja si práve myslím, že tí ľudia, ktorí tam boli nominovaní, sú podriadení nám a práve preto boli odvolaní, To je jedna vec. Čo sa týka tejto novej nominácie, tu už bolo povedané, že kto bol nominovaný, ste spomínali, že to boli členovia alebo nominanti strany SMER. Ja osobne som tam menoval štyroch členov do správnej rady. Sú to zamestnanci a profesionáli ministerstva zdravotníctva. Takže ja neviem, v akej strane sú alebo nie sú. To je jedna vec. Ďalšia vec je, bolo tu spomenuté, že je 68 % tendrov v rámci zdravotníctva, že je tam iba jeden uchádzač. No v zdravotníctve sú určité špecifické situácie oproti ostatným rezortom, pretože sú situácie, keď určité prístroje alebo určitý produkt niekedy vyrába jedna firma alebo dve firmy. To znamená, ja to môžem podložiť aj dôkazmi to, že keď vlastne je ten jeden uchádzač alebo tí dvaja uchádzači, že je to namieste, ale aby sme sa vystavili takémuto riziku, aby to verejné obstarávanie bolo transparentné, tak ministerstvo zdravotníctva dalo príkaz našim nemocniciam, ktoré sú pod našou gesciou, že ak jeden uchádzač tu je, tak majú zrušiť verejné obstarávanie. Čo sa týka schránkových firiem, momentálne mám takú informáciu, ak je nejaká firma, ktorá je hocikde vo svete a, samozrejme, má svoju adresu, má svoju legitímnu adresu, neviem o tom, že by sme ju momentálne mohli vylúčiť v rámci verejného... (Prerušenie vystúpenia časomerom.)
Kuffa, Štefan, poslanec NR SR (2014-05-29):
Ďakujem za slovo. Ťažba uránu naozaj je veľmi citlivou témou, aj dobývania teda tých rádioaktívnych nerastov aj týmto zákonom, že je zakázané. Myslím si, že aj opozícia tiež nebude mať problém tento návrh zákona podporiť. Spomínaný marketing a lobizmus, ktorý tuná tak je ohýňaný, a skupina možno Košičanov. Veľmi často sa tuná to prejavuje. Myslím si, že si to vyčítame jedným, druhým. Patrí to aj, by som povedal, k tej takej politickej práci alebo činnosti. Áno, bližšia košeľa ako kabát. No ak Košičania presadzujú ako túto vec, tak ja by som ich chcel len vyzvať v tom slova zmysle, že by teda tak rovnako zalobovali aj v prospech tých Kremničanov a Detvancov, ktorí majú tiež obdobný problém. A, pán minister, možno aj vy, aby ste sa nad tým zamysleli. Ale prepáčte, keď budem trošku takto osobný, keď ste nazvali tých rozdávateľov tých jódových tabletiek trpákmi a myslím si, že keď boli deti medzi nimi, ak by sa to dozvedeli, tak ako to chce Dodo prezentovať, že to povie tej svojej dcére. Myslím si, že bolo by tiež namieste možno sa tak ospravedlniť, keď nám niekedy to slovíčko také vyletí. Nemali by sme. Možno tie decká, ktoré to myslia úprimne a zapojené sú aktívne, to ako keď rozdávajú možno tie narcisy žlté a robia záslužnú činnosť, oni sú o tom vnútorne presvedčení. Rovnako veľakrát tí aktivisti aj tie decká sú presvedčení o dobrej, záslužnej práci, tak aby sme ich takýmto spôsobom nedehonestovali a neurážali. Ďakujem.
Bugár, Béla, podpredseda NR SR (2017-06-21):
Pán poslanec Dostál.
Hort, Milan, podpredseda NR SR (2010-12-03):
Pán poslanec Andrej Ďurkovský s faktickou poznámkou, nech sa páči.
Grendel, Gábor, podpredseda NR SR (2021-11-02):
Ďalší v rozprave vystúpi, ale až po hlasovaní, pán poslanec Miloš Svrček Teraz vyhlasujem päťminútovú prestávku, po ktorej budeme pokračovať hlasovaním o prerokovaných bodoch. (Prestávka.)
Laurenčík, Milan, podpredseda NR SR (2021-06-30):
Pán poslanec Marian Kotleba s faktickou poznámkou.
Paška, Pavol, predseda NR SR (2014-06-25):
Budeme hlasovať o tomto návrhu na zmenu programu. (Hlasovanie.) 120 prítomných, 90 za, 3 proti, 27 sa zdržalo. Tento návrh sme schválili. Ešte vás chcem informovať, vážené pani poslankyne, vážení páni poslanci, že navrhovatelia pán poslanec Jánoš, pani poslankyňa Košútová a pán poslanec Lebocký, ktorí predložili na rokovanie zákon č. 102, čo sú podmienky, niektoré, zmena podmienok držania psov, ma požiadali, aby druhé čítanie a tretie čítanie prebehlo až na septembrovej schôdzi. Takže nebudeme v druhom čítaní o tomto návrhu rokovať. Ešte pán poslanec Csicsai. Nie? (Reakcia z pléna.) Dobre. Poprosím teraz pána poslanca Senka, aby uviedol v prvom čítaní hlasovanie o vládnom návrhu zákona č. 618 o autorskom práve. (Hlasovanie o vládnom návrh zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov , tlač 1041.)
Marcinčin, Anton, poslanec NR SR (2011-07-11):
Ďakujem. Samozrejme, ja som to už raz povedal, že čím dlhšie môžu ľudia pracovať, tým je to lepšie pre nich, pre ich duševné aj fyzické zdravie, ako aj pre ekonomiku a celú spoločnosť. Ale na druhej strane nemôžeme si nevšímať problém celej Európy a už aj Slovenska. To je rastúca armáda nezamestnaných absolventov, ľudí, ktorí sa pripravovali na budúce povolanie, do ktorých tento štát investoval nemalé peniaze, nemalé úsilie a ktorí nezačali pracovať, nezačali so žiadnou prácou, hneď po absolvovaní skončili na rôznych dávkach. Čiže jeden má dva príjmy, čo je ináč neobvyklé, pretože má nezdanený dôchodok aj na strane tvorby, aj na strane výplaty a k tomuto dôchodku má možnosť ďalšieho plného príjmu, dokonca zvýhodneného v súčasnosti o mnohé sociálne odvody, druhý okrem toho, že má príjmy, mal celý život na to, ak sa mu pošťastilo, aby mal rodinu, aby mal vnukov, aby mal deti. Druhý mladý nemá žiaden príjem, stáva sa sociálne odkázaným, nemá príjmy na to, aby si založil vlastnú rodinu. A ak si ju založí, tak ak sa pozriete, aké vysoké sú dávky v hmotnej núdzi, tuším na jednu osobu je to, myslím, 60 eur na mesiac, toto zhruba čaká nezamestnaného absolventa. Zároveň sa chcem opýtať, kto zabezpečí dôchodok súčasných dôchodcov. Myslím na 1. pilier, pretože ešte niekoľko desaťročí dôchodcovia budú plne závislí od 1. piliera, ak nedáme šancu mladým, aby mohli pracovať, aby mohli prispievať na súčasných dôchodcov. Preto si myslím, súkromný sektor je, samozrejme zvláštna kapitola, ale... (Prerušenie vystúpenia časomerom.)
Číž, Miroslav, poslanec NR SR (2014-05-15):
Ďakujem pekne. No ja ani neviem, či má zmysel vôbec vždy do tohto typu diskusie, ktorú vedú kolegovia z OĽaNO, vstupovať. Ale pán kolega má istý kredit, predsa len je právnik. A aj istá miera racionality, argumentov, ale hlavne aj schopnosť pracovať v rámci akceptovaných kategórií, ktorými vnímame spoločenské reálie, pokiaľ je to iba to citové vajatanie a rôzne typy dojmov a toho celého, tak to diskvalifikuje tú diskusiu. Pán kolega, vám aj mne musí byť úplne jasné, že keď volíme ústavných sudcov, volíme aj ich hodnotové portfólio, tak ako môže byť dobrý človek aj vy alebo hocikto iný. Ale na hodnoty alebo na fungovanie spoločnosti máme nejaký názor. A ten je vyjadrený v súbore hodnôt. Napríklad mňa zaujíma, taký ústavný sudca ako vníma kategóriu napríklad životných alebo národných záujmov, ako vníma kategóriu sociálnej spravodlivosti, ako vníma kategóriu ja neviem vlastníctva, akú má úlohu v spoločnosti, ako vníma úlohu daní, ako vníma úlohu verejného záujmu, ako vníma úlohu súkromného záujmu. To sú veci. A to má aj politické vyjadrenia. A podľa toho aj volíme. A odoberať si túto vec a kritizovať to a vyprávať to, čo ste hovorili, je indiferentné. Čo si mám zobrať z takéhoto prejavu, ktorý ste povedali, odhliadnuc od toho, že ste favorizovali kandidáta, ktorý, si pamätám, bol predseda ústavnoprávneho výboru, ale zároveň nekompromisne ako advokát hájil a bol vybavovať veci okolo pozemkov a neviem čoho a ako advokát bez problémov bral odmenu za takéto pôsobenie, prosím vás pekne, to je etické? Takže ak chceme úprimne a korektne hľadať ľudí, ktorí by mali byť akýmsi svedomím spoločnosti, čím ústavní sudcovia sú, tak pravdepodobne aj iný tón, aj inú vnútornú štruktúru toho, čo chcete povedať, aj istú mieru korektnosti ku kolegom treba, a nie vydávať sám seba za ja neviem akési etické ekvilibrum a nás tu tak, ako že sme pomaly nejaké obludy, ktoré chcú škodiť Slovensku. Takto v politike... (Prerušenie vystúpenia časomerom.)
P. Hrušovský, predseda NR SR: (2005-10-28):
V. Horák, poslanec: ... 12, 13, 14, 15, 16, 17, 18, 19, 20, 21, 22, 23, 24,25 a 31 s odporúčaním gestorského výboru schváliť ich.
Kaník, Ľudovít, poslanec NR SR (2015-06-15):
Jediné argumenty, ktoré tu zaznievajú zo strany SMER-u, je opakovaná obohratá platňa, ktorú nahral premiér, súčasný premiér, predseda strany SMER, to je vaša kauza. Ale ani jeden argument, ktorý by smeroval k tomu, že prečo sa to nevyšetrilo. To ako teraz tu počúvať, prečo ste vy nevyšetrili? Vy znamená za Radičovej vlády počas ročného obdobia mandátu tejto vlády. Vy tu vládnete osem rokov. Vy, ako sa tu preukázal, ako teraz pán Lipšic povedal, spolupracujete, ste veľmi účinne a efektívni pri zametaní čohokoľvek, čo sa týka vašej strany, prostredníctvom pána špeciálneho prokurátora. Na to neviete odpovedať nič. Ako nehnevajte sa, tu je proste problém ten, že kým sa toto nedá do poriadku, kým sa toto nevyšetrí, a mne je jedno, na koho to padne, mne je jedno, koho sa to dotkne. Na divadelníka, môže poskakovať na tej stoličke, koľko chce, pána Blahu, poviem len jedno jediné. Keď mu začnem citovať z toho spisu, ako tam tajomník pána Fica preberá úplatky, ako šuštia počítacie stroje, ako si tam vkladá, ako si tam obálkuje tieto peniaze, ako pripomína delenie provízií, na ktoré pán premiér zabudol, teda vtedy nebol premiér, ale pán Fico zabudol, tak tu budeme donekonečna. Ale tu ide o to, vyšetriť to bez ohľadu na to, koho sa to dotkne, a potrestať tých, ktorí sú zodpovední. Kým sa k tomuto nedopracujeme, národ tejto krajiny nebude veriť politikom. Preto je tá hlboká nedôvera k politikom, pretože všetci ponúkajú len odpoveď, že tu sa nikdy nič nevyšetrí. Sú ďalšie a ďalšie kauzy z prvej Ficovej vlády, ktoré sú niekde... (Prerušenie vystúpenia časomerom.)
P. Hrušovský, predseda NR SR: (2004-10-26):
(Hlasovanie.) 136 prítomných, 33 za, 26 proti, 76 sa zdržalo, 1 nehlasoval. Pozmeňujúce návrhy pána poslanca Buriana sme neschválili. Ľ. Navrátilová, poslankyňa: Teraz, prosím,   dajte    hlasovať o pozmeňujúcom návrhu pána poslanca Blajska.
Uhrík, Milan, poslanec NR SR (2017-09-19):
Dobré ráno, vážení kolegovia, dovoľte, aby som uviedol teda oficiálne návrh zákona, novelu zákona č. 343/2015, to je novela zákona o verejnom obstarávaní, ktorú sme pripravili spolu s kolegami Marianom Kotlebom, Martinom Beluským a Rastislavom Schlosárom. Cieľom tejto novely zákona je podpora výroby, hlavne teda spotreby domácich slovenských výrobkov. Toľko zatiaľ na úvod, viac by som chcel povedať potom v rozprave, do ktorej by som sa hlásil ako prvý. Ďakujem.
Hlina, Alojz, poslanec NR SR (2013-09-11):
Áno, 19.00 hodinou minulý týždeň vo štvrtok mi moje ústavné právo nezaniklo. Ďakujem.
Laššáková, Jana, podpredsedníčka NR SR (2015-04-17):
S reakciou pán poslanec Blaha, nech sa páči.
Jurinová, Erika, podpredsedníčka NR SR (2012-07-27):
Nech sa páči. Pán Poliačik. Ako reakcia.
Bugár, Béla, podpredseda NR SR (2016-09-09):
Pán poslanec Sopko.
Klus, Martin, podpredseda NR SR (2019-11-28):
Ďakujem pekne. Otváram rozpravu. Konštatujem, že do rozpravy som nedostal žiadnu písomnú prihlášku, ale evidujem prihlásenie navrhovateľa aj spravodajkyne. Takže nech sa páči, pán poslanec Bernaťák.
Zmajkovičová, Renáta, podpredsedníčka NR SR (2014-04-02):
Pán poslanec Hlina.
Figeľ, Ján, podpredseda NR SR (2015-12-11):
S ďalšou faktickou Róbert Puci.
P. Hrušovský, predseda NR SR: (2004-10-29):
Panie poslankyne, páni poslanci, navrhujem takýto postup. Pristúpime k hlasovaniu. Prosím poslanecký klub strany ANO, aby sa dostavil do rokovacej sály. (Reakcia z pléna.) Potom udelím faktické poznámky, pán poslanec Fico. Zahájil som hlasovanie, tak ako si želala pani navrhovateľka, pani poslankyňa Tóthová. (Ruch v sále.) Panie poslankyne, páni poslanci, prosím o pokoj v rokovacej sále. Nechcem ďalej pokračovať v zaujímaní stanoviska k návrhu, ktorý podala... (Hlasy v pléne.) Prosím jeden z parlamentných poslaneckých klubov, aby sa dostavil do rokovacej sály na hlasovanie. Panie poslankyne, páni poslanci, pristúpime k hlasovaniu o návrhu, ktorý som podal, k spôsobu hlasovania o návrhu pani poslankyne Tóthovej. Panie poslankyne, páni poslanci, prosím, prezentujme sa a hlasujme. (Ruch v sále.) Panie poslankyne, páni poslanci, prosím o pokoj v rokovacej sále, pristúpime k hlasovaniu o návrhu, ktorý som podal ja, či Národná rada chce hlasovať spoločne o návrhu uznesenia, ktorým žiada pani poslankyňa Tóthová vysloviť nespokojnosť s odpoveďou pána ministra Fronca na interpeláciu, a vyslovení dôvery členovi vlády. Prezentujme sa a hlasujme, páni poslanci. (Hlasovanie.) 76 prítomných, 3 za návrh, 73 proti. Návrh sme neschválili. (Ruch v sále.) Pristúpime k hlasovaniu o návrhu uznesenia, ktorým Národná rada Slovenskej republiky považuje odpoveď na otázku, ktorú položila v interpeláciách poslankyňa Národnej rady Slovenskej republiky Katarína Tóthová ministrovi školstva Slovenskej republiky Martinovi Froncovi, za neuspokojivú . Prosím, prezentujme sa a hlasujme. Prosím, páni poslanci, emócie aby ste trošku krotili. Páni poslanci, prezentujme sa a hlasujme o nesúhlasnom stanovisku k odpovedi na interpeláciu. Páni poslanci, hlasujeme. (Hlasovanie.) Vyhlasujem toto hlasovanie za zmätočné. (Ruch v sále.) Páni poslanci, prosím, aby ste sa upokojili v rokovacej sále. Pán poslanec Jarjabek. Prosím, nevykrikujte, páni poslanci. Páni poslanci, pristúpime teraz k hlasovaniu o návrhu uznesenia, ktorým Národná rada nepovažuje za uspokojivú odpoveď ministra školstva na interpeláciu pani poslankyne Tóthovej. Prosím, prezentujme sa a hlasujme. (Hlasovanie.) 71 prítomných. Národná rada nie je uznášaniaschopná. Páni poslanci, vyhlasujem 15-minútovú prestávku. (Prestávka.) (Po prestávke.)
Benčík, Ján, poslanec NR SR (2020-06-04):
Ďakujem pekne, pán predseda. Ako Ružomberčan, ktorý žije v tomto meste 44 rokov, by som chcel pripomenúť výročie, ktoré síce nie je okrúhle a svojím významom sa nemôže rovnať udalosti, ktorej sté výročie sme si dnes pripomenuli, napriek tomu si myslím, že aj táto udalosť si zaslúži zmienku na pôde zákonodarného zboru Slovenskej republiky. Dňa 4. júna 1939 vojaci ružomberskej posádky razantne vyjadrili svoj odpor proti režimu vazalského Slovenského štátu, ktorý vznikol po otvorenom nátlaku a z vôle vodcu tretej ríše Adolfa Hitlera. V tento deň vojaci po incidente v Hrabove, kde zbili a vyhnali členov Hlinkovej gardy a funkcionárov Deutsche Partei, vyvolali v meste vzburu, ktorú potlačili až privolané posily. Režim vzburu zatajoval a označoval ju ako výtržnosť. Išlo o najväčšiu protiľudácku rebéliu na území Slovenska až do vypuknutia Slovenského národné povstania. Domnievam sa, že toto protifašistické vystúp... (Prerušenie vystúpenia časomerom a potlesk.)
Ďuriš Nicholsonová, Lucia, podpredsedníčka NR SR (2017-02-08):
Pán poslanec Marosz.
Mezenská, Helena, poslankyňa NR SR (2015-05-26):
Pani predsedajúca, k predmetnému návrhu zákona vystúpili dvaja poslanci, avšak nepredniesli žiadne procedurálne ani pozmeňujúce návrhy. Dajte, prosím, hlasovať o postúpení zákona do druhého čítania.
Šeliga, Juraj, podpredseda NR SR (2021-03-30):
Ďakujem pekne. Pán poslanec Šudík, nech sa páči ako ďalší v rozprave.
M. Hort, podpredseda NR SR: (2007-06-26):
A dávam slovo pani poslankyni Kláre Sárközy.
Tomanová, Viera, poslankyňa NR SR (2012-07-31):
Ďakujem pekne, pani predsedajúca. Ja budem veľmi stručne sa snažiť opäť odpovedať na otázku pána Kaníka, kto zaviedol systém, ktorý produkuje deficit? Nuž vy, pán Kaník, a to v roku 2004, odkedy vlastne zaznamenávame nárast obrovského deficitu vplyvom zavedenia druhého piliera. Hovoríte o tom, že súkromná špajza. Ja tvrdím, že ide o verejné zdroje, pretože peniaze, ktoré sa odvádzajú do druhého piliera, nikdy neboli predmetom dane z príjmu. A zaviedli ste taký zákon, ktorý za to, že tí ľudia boli ochotní vstúpiť do druhého piliera, tak tieto peniaze poukazujeme na ich osobný účet. Pripomínam, nikdy neboli predmetom dane z príjmu a nie sú to ich vlastné peniaze. Tento krok ste urobili preto, aby ste podporili obchod tohto tisícročia s dôchodkovými správcovskými spoločnosťami. Ja môžem povedať finančné vplyvy nenaplnenia predpokladov z modelových prepočtov: v roku 2004 priniesli sekeru 88,8 mld. slovenských korún, to sú 2 mld. 947 mil. 600 tis. eur. Ak chcete, veľmi stručne vymenujem: išlo o zvýšenie úspešnosti poistného, zavedenie predčasných dôchodkov popri príjme, od 43. roku veku ste začali vyplácať, kde sme sa dostali na čerpanie až na 9 miliárd. Chceli ste ušetriť na invalidných dôchodkoch a predpokladali ste, že do druhého piliera vstúpi štyristo- až šesťstotisíc poistencov. Vstúpil jeden milión päťstoštyridsaťtri. Toto boli tie sekery. A v tejto súvislosti pripomeniem už len jednu vec, a to, stretla som sa s ministrom Peru, Argentíny, Bolívie, Čile, museli sa vrátiť k základnému prvému pilieru, pretože ľudia si nenasporili v systéme.
Poliačik, Martin, poslanec NR SR (2012-08-03):
Vážené dámy, vážení páni, starý dobrý Robert Fico je naspäť. Tá vľúdna maska, ktorú si nasadil na začiatku tohto volebného obdobia, je konečne v prachu, tam, kde ju mal v rokoch 2006 až 2010, kedy ju ani len nevytiahol, tak teraz ju na chvíľku vytiahol, tváril sa civilizovane, tváril sa ako človek, pre ktorého dohody niečo znamenajú a dnes sme konečne sa dočkali starého dobrého kokakolového Roberta Fica, tak ako ho poznáme. Je neskutočné, že vôbec má pán premiér drzosť rozprávať o nejakých dohodách, ktoré akože platili doteraz, už pri ÚVO sme videli, ako si ctí dohodu s opozíciou a ak má byť toto trápna výhovorka, aby v budúcnosti neexistovala akákoľvek šanca, aby opozícia mohla kontrolovať túto vládu, tak to si naozaj našiel veľmi zlý čas. Keby sa bol býval včera napríklad zúčastnil grémia, kde sme hovorili o tej džentlmenskej dohode zo začiatku tohto volebného obdobia, tak by sa dozvedel, že zo všetkých úst opozičných poslancov, ktorí tam boli, zaznelo, že nikto túto dohodu nespochybňuje. Povedali sme, že ju rešpektujeme a povedali sme aj to, že čakáme zmenu v rokovacom poriadku, ktorá by umožnila Národnej rade Slovenskej republiky, aby sa správala na základe zákonných postupov. My nemôžeme vytvárať iba na základe džentlmenskej dohody priestor pre to, aby sa dlhodobo nedodržiaval zákon. Áno, dialo sa predtým, niekoľko rokov sme sem vnášali napríklad telefóny do sály, napriek tomu že rokovací poriadok to zakazoval, ale takáto praktika jednoducho nie je dobrá a treba ju odstrániť... (Prerušenie vystúpenia časomerom.)
Grendel, Gábor, podpredseda NR SR (2021-09-22):
Pán poslanec Podmanický.
Blaha, Ľuboš, poslanec NR SR (2018-10-17):
Ďakujem pekne. Dovoľte pripomenúť kolegom z európskeho výboru, že o 13.00 máme v miestnosti č. 30 výbor s predsedom vlády Petrom Pellegrinim. Ďakujem.
Pamula, Peter, poslanec NR SR (2017-10-12):
Pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
B. Bugár, podpredseda NR SR: (2001-09-05):
(Hlasovanie.) Prítomných je 86 poslancov, za 82, zdržali sa 3, nehlasoval 1. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborov na jeho prerokovanie v druhom čítaní. Teraz nasleduje hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 387/1996 Z. z. o zamestnanosti v znení neskorších predpisov, tlač 1039 . Nech sa páči, pán spravodajca. F. Halmeš, poslanec: Áno, v rozprave vystúpil pán poslanec Engliš, ktorý navrhoval, aby sa nepokračovalo v rokovaní o tomto návrhu. (Reakcie z pléna.) Nie, nie, nie, nie, o každom zvlášť, o každom zvlášť.
Blanár, Juraj, podpredseda NR SR (2023-03-17):
Pán poslanec Kočiš.
Burián, Jozef, poslanec NR SR (2019-09-18):
A teraz budeme hlasovať o jedinom pro..., o jedinom, o pozmeňujúcom návrhu zo spoločnej správy s odporúčaním gestorského výboru schváliť.
Hrušovský, Pavol, podpredseda NR SR (2011-04-05):
Hlasujeme, páni poslanci, tak, ako o nich odporučil hlasovať pán spoločný spravodajca. (Hlasovanie) 78 prítomných, 1 za, 70 proti, 7 sa zdržalo. Návrhy sme neschválili. Prosím ďalší návrh.